Olukemi Nelson (an haife ta a ranar 9 ga watan Fabrairun 1956) 'yar siyasan Najeriya ce kuma mai son mu'amala da jama'a. Ita ce Babbar Darakta ta Asusun Kula da Inshorar Jama'a ta Najeriya (NSTIF). An haifi Nelson a Legas a ranar 9 ga watan Fabrairun 1956 kuma ta halarci Makarantar Grammar Girls na Anglican, Ijebu-Ode inda tayi karatun ta na sakandare. Dangane da karatun ta na jami'a kuwa, ta halarci makarantar koyon aikin jinya a asibitin kwalejin jami’ar Ibadan inda ta cancanci zama ma’aikaciyar jinya/kula da maras lafiya da ungozoma. Ta samu digirin MBA a fannin hada-hadar kudi da difloma a fannin shari’a daga Jami’ar Jihar Legas Ojo. A cikin 1980s, Nelson ta shiga tsohuwar jam'iyyar National Republican Convention (NRC) a zamanin mulkin Janar Ibrahim Babangida. Ta kasance ‘yar takarar sanata mai wakiltar Legas ta yamma a shekarar 1992 kuma Bola Ahmed Tinubu ya kayar da ita a zaben. A shekarar 1998, a lokacin mulkin Janar Abacha, ta tsaya takarar mazabar tarayya ta Ikeja a majalisar dokoki. A wannan karon, a matsayin memba na UNCP.